MT
L 118/50
Il-Ġurnal Uffiċjali tal-Unjoni Ewropea
4.5.2023
ANNESS II
L-Anness II (il-Parti ATCO.
AR) tar-Regolament (UE) 2015/340 huwa emendat kif ġej: 1.
il-punt ATCO.AR.A.005 huwa sostitwit b’dan li ġej: “ATCO.AR.A.005 Persunal (a) L-awtoritajiet kompetenti għandhom jipproduċu u jaġġornaw kull sentejn, valutazzjoni tar-riżorsi umani meħtieġa sabiex iwettqu l-funzjonijiet tagħhom ta’ sorveljanza tagħhom, li tkun ibbażata fuq l-analiżi tal-proċessi meħtieġa minn dan ir-Regolament.
(b) Il-persunal awtorizzat mill-awtorità kompetenti biex iwettaq kompiti ta’ ċertifikazzjoni jew sorveljanza, jew it-tnejn, għandu jingħata s-setgħa li mill-inqas iwettaq il-kompiti li ġejjin: (1) jeżamina d-dokumenti inkluż il-liċenzji, iċ-ċertifikati, ir-rekords, id-data, il-proċeduri u kwalunkwe materjal ieħor rilevanti għat-twettiq tal-kompitu meħtieġ; (2) jagħmel kopji ta’ jew jieħu siltiet minn tali rekords, data, proċeduri u materjal ieħor; (3) jitlob spjegazzjoni; (4) idaħħal bini u siti operattivi rilevanti; (5) iwettaq verifiki u spezzjonijiet, inklużi spezzjonijiet mingħajr avviż minn qabel; (6) jadotta jew jagħti bidu għal miżuri ta’ infurzar kif ikun xieraq.”;
2.
il-punt ATCO.AR.A.010 huwa sostitwit b’dan li ġej: “ATCO.AR.A.010 Kompiti tal-awtoritajiet kompetenti Il-kompiti tal-awtoritajiet kompetenti għandhom jinkludu: (a) il-ħruġ, is-sospensjoni u r-revoka tal-liċenzji, tal-klassifikazzjonijiet, tal-approvazzjonijiet u taċ-ċertifikati mediċi; (b) il-ħruġ ta’ awtorizzazzjonijiet OJTI temporanji skont il-punt ATCO.C.025; (c) il-ħruġ ta’ awtorizzazzjonijiet ta’ assessur temporanju skont il-punt ATCO.C.065; (d) ir-rivalidazzjoni u t-tiġdid tal-approvazzjonijiet; (e) ir-rivalidazzjoni, it-tiġdid u l-limitazzjoni taċ-ċertifikati mediċi wara r-riferiment mill-eżaminatur ajrumediku (AME) jew miċ-ċentru ajrumediku (AeMC); (f)
il-ħruġ, ir-rivalidazzjoni, it-tiġdid, is-sospensjoni, ir-revoka, il-limitazzjoni u l-bidla fiċ-ċertifikati tal-eżaminatur ajrumediku;
(g) il-ħruġ, is-sospensjoni, ir-revoka u l-limitazzjoni taċ-ċertifikati ta’ organizzazzjoni tat-taħriġ u taċ-ċertifikati taċċentri ajrumediċi; (h) l-approvazzjoni ta’ korsijiet ta’ taħriġ, pjanijiet ta’ taħriġ u skemi ta’ kompetenza tal-unità, kif ukoll metodi ta’ valutazzjoni; (i)
l-approvazzjoni tal-metodu ta’ valutazzjoni għat-turija tal-profiċjenza lingwistika u l-istabbiliment tar-rekwiżiti applikabbli għall-korpi ta’ valutazzjoni tal-lingwa skont il-punt ATCO.B.040;
(j)
l-approvazzjoni tal-ħtieġa għall-profiċjenza lingwistika ta’ livell estiż (il-livell ħamsa) f’konformità mal-punt ATCO.B.030(d);
(k) is-sorveljanza tal-organizzazzjonijiet tat-taħriġ, inkluż il-korsijiet tat-taħriġ u l-pjanijiet ta’ taħriġ tagħhom; (l)
l-approvazzjoni u s-sorveljanza tal-iskemi ta’ kompetenza tal-unità;
(m) l-istabbiliment ta’ proċeduri ta’ appell u mekkaniżmi ta’ notifika xierqa; (n) l-iffaċilitar tar-rikonoxximent u l-iskambju tal-liċenzji, inkluż it-trasferiment tar-rekords tal-kontrolluri tat-traffiku tal-ajru u r-radd lura tal-liċenzja l-qadima lill-awtorità kompetenti emittenti skont il-punt ATCO.AR.D.003; (o) l-iffaċilitar tar-rikonoxximent taċ-ċertifikati tal-organizzazzjoni tat-taħriġ u tal-approvazzjonijiet tal-kors, kif ukoll l-approvazzjoni tal-metodu ta’ valutazzjoni għad-dimostrazzjoni tal-profiċjenza fil-lingwa.”;